પાલિકા અને પંચાયતોમાં નવા સુકાનીઓની પસંદગીમાં બીજો મુદ્દો સ્થાનિક જ્ઞાતિવાદનો હાવી રહ્યો છે. સારા આગેવાનોને મેયર – ડે.મેયર કે સ્ટેન્ડિંગ ચૅરમેન બનાવવાના બદલે સ્થાનિક જ્ઞાતિવાદના પરિબળને ધ્યાને લઈને પસંદગી કરવામાં આવી રહી છે. અગાઉની ટર્મમાં જે જ્ઞાતિને મોટું પદ અપાયું હોય તો બીજી ટર્મમાં અન્ય જ્ઞાતિને મોટું પદ આપી જ્ઞાતિઓને રાજી રાખવાની ફોર્મ્યુલા અમલમાં મૂકવામાં આવી રહી છે.